**Vukovar**

Piše Marija Klara Gojnik, 8. a

Vukovar je jedan od najistočnijih gradova Hrvatske, biser Slavonije. Leži na ušću rijeke Vuke koja se ulijeva u predivan Dunav. Grad je poznate Vučedolske golubice koja svjedoči o kulturi ovoga kraja od bakrenoga doba. Grad je i dvorca Eltz koji također svjedoči o razvoju kulture, sve do novoga vijeka. To je grad Lavoslava Ružičke – hrvatskog nobelovca. No, za nas je Vukovar ranih 90-ih godina 20. stoljeća postao puno više. Postao je simbol borbe za slobodu Hrvatske. U velikoj srpskoj agresiji na Hrvatsku, Vukovar je najviše propatio. Grad na Dunavu sravljen je sa zemljom, a stanovništvo je doživjelo strašne progone, mučenja i ubijanja. Ogroman broj ljudi nestao je te se dan danas ne zna gdje su ili gdje su im barem grobovi. Muzeju Vučedolske golubice i dvorcu Eltz tako su se, nažalost, sada pridružile nove znamenitosti koje pripovijedaju potresnu priču o Vukovaru - vukovarska bolnica, Vodotoranj i Ovčara. Iako se danas čini da su ožiljci rata nestali nestankom ruševina, ove građevine stalno podsjećaju na besmisao rata i besmisao pokušaja nasilnog zatiranja jednog identiteta, naroda i njegova mjesta pod suncem. Vodotoranj je ostao kao slika ranjenoga grada, ali i ranjenih ljudskih duša, uništenih obitelji, oduzetih djetinjstava. Simbol je rana koje teško zacjeljuju.

Revitalizacijom grada i ljudi započinju nove živote, no rane i bol ostaju i ljeskaju se u očima Vukovaraca i njihove djece. Ovčara je mjesto spomena na sve poginule Vukovarce, odvezene, mučene, ubijene. Bili su to mahom mladi ljudi, ali i majke s malom djecom.

Brojni ljudi poginuli su za svoj grad, za našu domovinu i zato je Vukovar simbol borbe za slobodu, a poginuli su branitelji poticaj i nadahnuće nama da volimo svoju zemlju i da je ljubavlju izgrađujemo.

Marija Klara Gojnik, 8.a